万物清新而明亮，谓之“清明”！《清明》 （唐）杜牧
清明时节雨纷纷，路上行人欲断魂。借问酒家何处有，牧童遥指杏花村。
《途中寒食》（唐）宋之问
马上逢寒食，途中属暮春。可怜江浦望，不见洛桥人。北极怀明主，南溟作逐臣。故园肠断处，日夜柳条新。
《寒食》（唐）韩翃
春城无处不飞花，寒食东风御柳斜。日暮汉宫传蜡烛，轻烟散入五侯家。
《闾门即事》（唐）张继
耕夫召募爱楼船，春草青青万项田；试上吴门窥郡郭，清明几处有新烟。
《清明》（宋）王禹
无花无酒过清明，兴味萧然似野僧。昨日邻家乞新火，晓窗分与读书灯。
《苏堤清明即事》（宋）吴惟信
梨花风起正清明，游子寻春半出城。日暮笙歌收拾去，万株杨柳属流莺。
《寒食上冢》（宋）杨万里
迳直夫何细！桥危可免扶？远山枫外淡，破屋麦边孤。宿草春风又，新阡去岁无。梨花自寒食，进节只愁余。
《郊行即事》（宋）程颢
芳草绿野恣行事，春入遥山碧四周；兴逐乱红穿柳巷，固因流水坐苔矶；莫辞盏酒十分劝，只恐风花一片红；况是清明好天气，不妨游衍莫忘归。
《清明》 （南宋）高翥
南北山头多墓田，清明祭扫各纷然。纸灰飞作白蝴蝶，泪血染成红杜鹃。日落狐狸眠冢上，夜归儿女笑灯前。人生有酒须当醉，一滴何曾到